Във връзка с постъпило уведомление с вх. № ОВОС-1505/23.05.2025г. „Изграждане на тръбен кладенец за оросяване на зелени площи и измиване на помещения на бъдещ склад за промишлени стоки“ в ПИ 06077.30.253, с. Браниполе, община Родопи, област Пловдив и писмо изх. № ПУ-01-519(1)/11.06.2025г. на Басейнова Дирекция Източнобеломорски район Пловдив, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае изграждане изграждане на тръбен кладенец с дълбочина от 40 м. за оросяване на зелени площи и измиване на помещения на бъдещ склад за промишлени стоки. Така заявеното ИПпопада в обхвата на т. 2, буква „г“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи, Кметство с. Браниполе, БД ИБР

Отговорено от РИОСВ-Пловдив на 24.06.2025г.